**Lina Heydrix** (14 iyun 1911, Femarn[d], Şlezviq-Holşteyn – 14 avqust 1985, Femarn[d], Şlezviq-Holşteyn) ― Reyx Təhlükəsizliyinin Baş İdarəsinin rəhbəri və Nasist Almaniyasında mərkəzi fiqur olan Reynhard Heydrixin həyat yoldaşı. Kiçik alman aristokratının qızı (atası kənd məktəbində müəllim işləyirdi) olan Lina von Osten 1929-cu ildə Nasist Partiyasına qoşulmuş və 1930-cu ilin dekabrında Reynhard Heydrix ilə tanış olmuşdur.

Həyatı
------

### Nasist partiyasına üzvlük

Linanın böyük qardaşı Hans Nasist Partiyasına qoşulmuşdu və nasist hərbi birləşməsi olan *Hücum dəstələrinin* (SA) üzvü idi. Lina onun təsiri ilə 1929-cu ildə Adolf Hitlerin danışdığı bir partiya mitinqində iştirak edir və qısa müddətdən sonra Nasional Sosialist Alman Fəhlə Partiyasına qoşulur. (Üzvlük bileti № 1 201 380)

Lina 6 dekabr 1930-cu ildə, 19 yaşında Kildə avarçəkmə klubunun balında iştirak edir və orada o vaxt dəniz leytenantı olan Heydrixlə tanış olur. 18 dekabr 1930-cu ildə nişanlandıqlarını elan edən cütlük 26 dekabr 1931-ci ildə evlənmişdir.

### Ailə

Cütlüyün Klaus (17 iyun 1933-cü il təvəllüdlü) və Heider (23 dekabr 1934-cü il təvəllüdlü) adlarında iki oğlu və Silke adlı qızı (9 aprel 1939-cu il təvəllüdlü) dünyaya gəlmişdir. Onların dördüncü övladı, Marte adlı qızları (23 iyul 1942-ci il təvəllüdlü) isə Reynhard Heydrixin ölümündən qısa müddət sonra anadan olub. Klaus 24 oktyabr 1943-cü ildə yol qəzası nəticəsində ölüb.

### Müharibədən sonra

Lina Heydrix müharibə bitdikdən sonra denazifikasiya prosesi zamanı olduğu mövqelərdən uzaqlaşdırılır. O, daha sonra 1956 və 1959-cu illərdə Qərbi Almaniya hökumətinə qarşı açdığı bir necə məhkəmə işi nəticəsində pensiya almaq hüququ qazanır. Onun həyat yoldaşı xidmət zamanı öldürülmüş alman polis generalı olduğu üçün o böyük pensiya almaq hüququna sahib idi, lakin hökümət daha əvvəl Heydrixin Holokostdakı roluna görə pensiyanı ödəməkdən imtina etmişdi. Lina Heydrix Çexoslovakiyada qiyabi olaraq mühakimə olunaraq ömürlük həbs cəzasına məhkum edilsə də, bundan yayınmışdır.

O 1965-ci ildə Finlandiyaya tətil səfərində olarkən fin teatr rejissoru Mauno Manninen ilə tanış olmuş və soyadını dəyişdirmək məqsədi ilə onunla evlənmişdir. Manninen 1969-cu ilin sentyabrında vəfat etmişdir.

1976-cı ildə Lina Heydrixin *Leben mit einem Kriegsverbrecher* (*Müharibə Cinayətkarı ilə Həyat*) adlı xatirə kitabı nəşr edilmişdir. O 14 avqust 1985-ci ildə Fehmarnda 74 yaşında ölənə qədər birinci ərinin şöhrətini müdafiə etmişdir.

Mənbə
-----

### İstinadlar

1. ↑  Williams, 2001. səh. 22
2. ↑  Klee, 2007. səh. 244
3. ↑  Williams, 2001. səh. 21
4. ↑  Calic, 1985. səh. 51
5. 1 2  Williams, 2003
6. ↑  Gerwarth, 2011. səh. 290-291
7. ↑  Nacisté Reinhard a Lina Heydrichovi – Jejich honosné sídlo v Panenských Břežanech obcházela smrt | Krvavá léta | Stream (çex), 2021-06-09 tarixində arxivləşdirilib, İstifadə tarixi: 2021-06-09
8. ↑  Gerwarth, 2011. səh. 291

### Ədəbiyyat

* *Calic, Edouard.* Reinhard Heydrich: The Chilling Story of the Man Who Masterminded the Nazi Death Camps (ingilis). New York: Morrow. 1985 [1982]. ISBN 978-0-688-00481-1.
* *Deschner, Guenther.* Heydrich: The Pursuit of Total Power (ingilis). Orbis. 1981. ISBN 978-0-85-613295-7.
* *Gerwarth, Robert.* Hitler's Hangman: The Life of Heydrich (ingilis). New Haven, CT: Yale University Press. 2011. ISBN 978-0-300-11575-8.
* *Klee, Ernst.* Das Kulturlexikon zum Dritten Reich. Wer war was vor und nach 1945 [*The Cultural Excyclopedia of the Third Reich. Who was What before and after 1945*] (alman). Frankfurt am Main: S. Fischer. 2007. ISBN 978-3-10-039326-5.
* *Lehrer, Steven.* Wannsee House and the Holocaust (ingilis). Jefferson, NC: McFarland. 2000. ISBN 978-0-7864-0792-7.
* *McNab, Chris.* The SS: 1923–1945 (ingilis). Amber Books. 2009. ISBN 978-1-906626-49-5.
* *Williams, Max.* Reinhard Heydrich: The Biography, Volume 1—Road To War (ingilis). Church Stretton: Ulric Publishing. 2001. ISBN 978-0-9537577-5-6.

Əlavə oxu
---------

* *Heydrich, Lina.* Leben mit einem Kriegsverbrecher (alman). Ludwig Verlag. 1976. ISBN 3-7787-1025-7.

|  |  |  |  |
| --- | --- | --- | --- |
|  Bu şablona bax  | 

| Normativ yoxlama |
| --- |
| GND: 118550632 · ISNI: 0000 0000 0554 3777 · LCCN: n2021038167 · NKC: xx0150462 · NTA: 238974758 · VIAF: 49767161 · WorldCat VIAF: 49767161 |

 |